als_Latn dik_Latn sag_Latn
Programi Ndërkombëtar i Asistencës në Trajnimin për Hetimet Penale(ICITAP) dhe zyra Tejoqeanike për Zhvillim, Asistencës për Trajnimin e Prokurorisë(OPDAT), organizuan Punëtorinë për kapacitetet e forenzikës së Policisë dhe Prokurorisë.
Në këtë punëtori morën pjesë: ambasadori amerikan në Prishtinë, Greg Delawie, ministri i Punëve të Brendshme, Skënder Hyseni, Kryeprokurori i shtetit, Aleksandër Lumezi dhe kryesuesi i Këshillit Prokurorial, Blerim Isufaj.
Ambasadori i amerikan në Prishtinë, Greg Delawie, theksoi se Agjencia e Forenzikës në Kosovë ka arritur shumë dhe është duke ecur përpara, ndonëse ka sfida të shumta. Ai tha se institucionet kosovare në këtë aspekt kanë përparuar dukshëm.
Ndërsa ministri i Punëve të Brendshme, Skender Hyseni, theksoi se është rrethanë shumë lehtësuese kur e aplikon shkencën në zbatimin e ligjit dhe kjo garanton rezultate.
“Shfrytëzoj rastin që në emër të MPB-së të falënderoj mbi të gjitha përkrahjen nga ICITAP, përkatësisht Qeveria e SHBA-së, për përkrahjen gjeneroze që i ka dhënë Agjencisë Forenzike të Kosovës, me të cilën sot Republika e Kosovës mburret me shkallën e ekspertizës së profesionalizimit”, tha ministri Hyseni.
Ai tha se ky sukses nuk do të ishte e mundshme pa përkrahjen e ambasadorit Delawie dhe se është i sigurt që në historinë e kësaj agjencisë do të shkruhet me shkronja të mëdha partneriteti që ky institucion ka zhvilluar me SHBA-të.
“Flasim për mbi 15 milionë dollar donacione në fazë të ndryshme të përkrahjen e institucionit të forezikës. Sot AKF konsiderohet si një ndër institucionet më kredibile dhe më të besueshme jo vetëm në Kosovë, por edhe në rajon”, përfundoi ministri.
Ndërsa Kryeprokurori i shtetit, Aleksandër Lumezi, theksoi se ka nderin që të diskutohet për shërbimet e ekspertizave që ofrojnë AKF-ja. Laboratori i forenzikës janë shumë të rëndësishme për punën tonë që përmes ekzaminimeve shkencore duhet të marrë provat. Ai tha se shkenca në forenzikë po kontribuon dukshëm në zbardhjen e të vërtetës.
als_Latn als_Latn als_Latn als_Latn als_Latn als_Latn als_Latn als_Latn